পুনম মহাজন ওরফে পুনম বজেন্দলা রাও  (, জন্ম ৯ই ডিসেম্বর ১৯৮০) হলেন একজন ভারতীয় রাজনীতিবিদ যিনি মহারাষ্ট্রের মুম্বই উত্তর মধ্য নির্বাচনী অঞ্চলের, লোকসভা সংসদ সদস্য হিসাবে দায়িত্ব পালন করেছেন। তিনি ভারতীয় জনতা পার্টির সদস্য  তিনি ২০১৬ সালের ডিসেম্বর থেকে ভারতীয় জনতা পার্টির যুব শাখা ভারতীয় জনতা যুব মোর্চা (বিজেওয়াইএম)র জাতীয় সভাপতি হিসাবেও দায়িত্ব পালন করেছেন।   পুনম বাস্কেটবল ফেডারেশন অব ইন্ডিয়ার সভাপতিও ছিলেন, তিনি এই পদে অধিষ্ঠিত প্রথম মহিলা।  তা ছাড়া বর্তমানে তিনি মহারাষ্ট্র রাজ্য প্রাণী কল্যাণ বোর্ডের চেয়ারম্যানের দায়িত্ব পালন করছেন  এবং মহারাষ্ট্রের মুখ্যমন্ত্রীর পরিকল্পনা কক্ষের একমাত্র সংসদ সদস্য।    প্রাথমিক জীবন  পুনম মহাজন বোম্বাইতে (বর্তমানে মুম্বই) জন্মগ্রহণ করেছিলেন, তাঁর মা ও বাবার নাম যথাক্রমে রেখা মহাজন এবং প্রবীণ বিজেপি নেতা, প্রয়াত প্রমোদ মহাজন। তিনি তাঁর পিতামাতার দ্বিতীয় সন্তান, তাঁর বড় ভাইয়ের নাম রাহুল মহাজন।   তিনি ২০০৬ সালে সক্রিয় রাজনীতিতে যোগ দিয়েছিলেন।    কর্মজীবন   রাজনৈতিক   পিতার মৃত্যুর পরে, ২৬ বছর বয়সে, পুনম মহাজন বিজেপির প্রাথমিক সদস্য হয়ে ২০০৬ সালের ৩০শে অক্টোবর আনুষ্ঠানিকভাবে রাজনীতিতে যোগ দেন।  পরের বছরের এপ্রিল মাসে, তিনি মহারাষ্ট্র বিভাগের ভারতীয় জনতা যুব মোর্চার সাধারণ সম্পাদক নিযুক্ত হন।   ২০০৯ সালে পুনম মহাজন তাঁর প্রথম নির্বাচনে প্রতিদ্বন্দ্বিতা করেছিলেন  এবং বিধানসভা নির্বাচনে ঘাটকোপার থেকে মহারাষ্ট্র নবনির্মান সেনার রাম কদমের কাছে হেরে গিয়েছিলেন।  এই পরাজয়ের পরেও তিনি তার সাংগঠনিক সক্ষমতা নিয়ে দলের সাথে কাজ চালিয়ে যান এবং ২০১০ সালে ভারতীয় জনতা যুব মোর্চার জাতীয় সহ-সভাপতি নিযুক্ত হন।   ২০১৪ সালের সাধারণ নির্বাচনের আগে, সংগঠনকে শক্তিশালী করার দিকে নজর রেখে, পুনম ২০১৩ সালে বিজেপির জাতীয় সচিব হিসাবে নিযুক্ত হন। পরের বছর, তাঁকে মুম্বই উত্তর মধ্য থেকে লোকসভা নির্বাচনের জন্য নির্বাচিত করা হয়েছিল, যেটি কংগ্রেসের মজবুত একটি ঘাঁটি হিসাবে বিবেচিত হত। আসনটি স্বাধীনতার পর থেকে বিজেপি কখনও জিতেনি। দুই বারের সাংসদ প্রিয়া দত্তের বিপক্ষে ১,৮৬,০০০ ভোটের ব্যবধানে জয় পেয়ে পুনম মহাজন জাতীয় খ্যাতি অর্জন করেছিলেন।  সংসদে তাঁর কৃতি এবং যুবসমাজের মধ্যে তাঁর আবেদন দেখে, ২০১৬ সালে, তাঁকে বিজেপি দলে, বিজেপির যুব শাখা ভারতীয় জনতা যুব মোর্চা (বিজেওয়াইএম) এর জাতীয় সভাপতি হিসাবে একটি জাতীয় নেতৃত্বের পদ দেওয়া হয়েছিল।   ২০১৯ সালে পুনমকে আবারও মুম্বই উত্তর মধ্য থেকে প্রতিদ্বন্দ্বিতা করার জন্য নির্বাচিত করা হয়েছিল, যা তিনি তাঁর প্রতিপক্ষ প্রিয়া দত্তকে ১,৩০,০০০ ভোটের ব্যবধানে পরাজিত করে স্বচ্ছন্দে বিজয়ী হয়েছিলেন।   ব্যক্তিগত জীবন  পুনম মহাজনের সাথে হায়দ্রাবাদের শিল্পপতি আনন্দ রাওয়ের বিবাহ হয়েছে। তাঁদের এক পুত্র আদ্য রাও এবং একটি কন্যা অভিকা রাও রয়েছে।  পুনম প্রশিক্ষিত বাণিজ্যিক পাইলটও।   তথ্যসূত্র   আরো পড়ুন  নির্বাচন ২০১৪: মুম্বই উত্তর মধ্য আসনে বিজেপির পুনম মহাজন প্রিয়া দত্তকে পরাজিত করে।  কন্যা প্রমোদ মহাজনের পথেই পা বাড়ালেন  পুনম মহাজন বিজেপিতে সক্রিয় ভূমিকা রাখবেন  পুনম মহাজন তার বাবার উত্তরাধিকার নিয়ে এগিয়ে যেতে আগ্রহী  পুনম মহাজন দলের সদস্য হলেন   পুনম মহাজনের প্রতিদ্বন্দ্বিতা হওয়ার সম্ভাবনা রয়েছে   পুনম মহাজন নির্বাচনের টিকিট অস্বীকার করলেন  পুনম মহাজন হলেন বিজেপির যুব শাখার ভিপি   বহিঃসংযোগ   দাপ্তরিক ওয়েবসাইট   দাপ্তরিক ফেসবুক পাতা  দাপ্তরিক টুইটার পাতা  দাপ্তরিক ব্লগ  বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:ষোড়শ লোকসভার সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:মারাঠি রাজনীতিবিদ বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মুম্বইয়ের রাজনীতিবিদ বিষয়শ্রেণী:মহারাষ্ট্রের রাজনীতিতে নারী বিষয়শ্রেণী:মহারাষ্ট্রের লোকসভা সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী বিষয়শ্রেণী:লোকসভার নারী সদস্য